rejauldu/bengali-wikipedia huggingface dataset:
ফু রুই (, ; জন্ম: ৭ এপ্রিল ২০০১) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  রুই চীনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফু রুই ২০০১ সালের ৭ই এপ্রিল তারিখে চীনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রুই চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:৩০.০১ সময় নিয়ে প্রতিযোগিতাটি সম্পন্ন করে পঞ্চবিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি পঞ্চবিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
রদ্রিগো রোয়া দুদার্তে  (, ; জন্ম: ২৮ মার্চ ১৯৪৫), ডিগং, রোডি, [১] এবং আদ্যক্ষর ডিইউ৩০ ও পিআরআরডি নামেও পরিচিত, একজন ফিলিপিনো আইনজীবী ও রাজনীতিবিদ, যিনি ২০১৬ থেকে ২০২২ সাল পর্যন্ত ফিলিপাইনের ১৬তম রাষ্ট্রপতি হিসাবে দায়িত্ব পালন করেছেন। তিনি তার রাষ্ট্রপতি থাকাকালীন ফিলিপাইনের ক্ষমতাসীন রাজনৈতিক দল পার্তিদো ডেমোক্রাতিকো পিলিপিনো (পূর্বে পিডিপি-লাবান) এর চেয়ারপারসন ছিলেন। দুদের্তে ফিলিপাইনের প্রথম রাষ্ট্রপতি যিনি মিন্ডানাও থেকে এসেছেন, এবং তিনি ৭১ বছর বয়সে অফিসের দায়িত্ব গ্রহণ করে মেয়াদ শুরু করা সবচেয়ে বয়স্ক ব্যক্তি।  টীকা   তথ্যসূত্র    আরও পড়া        বহিঃসংযোগ    দাভাও সিটিতে আরও সশস্ত্র-শৈলীর হত্যাকাণ্ডের খবর পাওয়া গেছে, মার্কিন কেবল ফাঁস, ২০ জানুয়ারী, ২০০৫  দাভাও কর্মকর্তারা গোয়েন্দা হত্যাকাণ্ড অস্বীকার করেছেন, কিন্তু মানবাধিকার কমিশন মেয়রকে দোষারোপ করেছে মার্কিন পররাষ্ট্রমন্ত্রীর কাছে ফাঁস হওয়া তারবার্তা, ৮ মে, ২০০৯  ১০০ দিন পরিবর্তন: রাষ্ট্রপতি রদ্রিগো দুতের্তে     বিষয়শ্রেণী:রদ্রিগো দুদার্তে বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিপাইনের রাষ্ট্রপতি বিষয়শ্রেণী:ন্যাশিওনালিস্তা পার্টির রাজনীতিবিদ বিষয়শ্রেণী:লিবারেল পার্টির (ফিলিপাইন) রাজনীতিবিদ বিষয়শ্রেণী:বামপন্থী জনতাবাদী বিষয়শ্রেণী:প্রাক্তন রোমান ক্যাথলিক বিষয়শ্রেণী:সমাজতন্ত্র বিরোধী ফিলিপিনো বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:দাভাও শহরের মেয়র বিষয়শ্রেণী:সান বেদা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দাভাও দেল সুরের রাজনীতিবিদ বিষয়শ্রেণী:ফিলিপাইনের মাদক যুদ্ধের ব্যক্তি বিষয়শ্রেণী:পার্তিদো দেমোক্রাতিকো পিলিপিনোর রাজনীতিবিদ বিষয়শ্রেণী:দাভাও দেল সুরের স্থানের মেয়র বিষয়শ্রেণী:চীনা বংশোদ্ভূত ফিলিপিনো রাজনীতিবিদ বিষয়শ্রেণী:ফিলিপিনো জাতীয়তাবাদী বিষয়শ্রেণী:ক্যাথলিক চার্চের সমালোচক বিষয়শ্রেণী:২০শ শতাব্দীর ফিলিপিনো রাজনীতিবিদ বিষয়শ্রেণী:২১শ শতাব্দীর ফিলিপিনো রাজনীতিবিদ বিষয়শ্রেণী:২০শ শতাব্দীর ফিলিপিনো আইনজীবী বিষয়শ্রেণী:২১শ শতাব্দীর ফিলিপিনো আইনজীবী
শ্রীলঙ্কা জাতীয় মহিলা ফিল্ড হকি দল মহিলাদের আন্তর্জাতিক ফিল্ড হকি খেলায় শ্রীলঙ্কার প্রতিনিধিত্ব করে থাকে। ২০১৬ সালে এই দল সর্বপ্রথম এফআইএইচ মহিলা হকি বিশ্ব লিগ প্রতিযোগিতায় খেলার সুযোগ পেয়ে ইতিহাস রচনা করে। কিন্তু এশিয়া অঞ্চলের ৬টি ম্যাচে মাত্র ২টিতে জয়লাভ করায় প্রতিযোগিতা থেকে ছিটকে যায়।  ২০১৬ দক্ষিণ এশীয় গেমস প্রতিযোগিতায় শ্রীলঙ্কা ফাইনালে ভারতের কাছে বড় ব্যবধানে হেরে রৌপ্য পদক অর্জন করে। এই আসরে প্রথমবারের জন্য মহিলাদের হকি অনুষ্ঠিত হয়েছিল।  ২০০৩ সালে এই দল এএইচএফ মহিলা হকি প্রতিযোগিতায় রৌপ্য পদক অর্জন করে।  বিভিন্ন প্রতিযোগিতায় অংশগ্রহণের  ইতিহাস মহিলা হকি এশিয়া কাপ ২০০৪ – ৮ম  ২০০৯ – ১১শ  মহিলা এএইচএফ কাপ ১৯৯৭ – ৪র্থ  ২০০৩ –  ২০১২ – ৪র্থ  ২০১৬ – ৬ষ্ঠ  হকি বিশ্ব লিগ বছরফলাফল খেজড্র*হাস্বগোবিগো ২০১৬–১৭গ্রুপ পর্ব৬২০৪২১২১  দক্ষিণ এশিয়ান গেমস বছরফলাফল খেজড্র*হাস্বগোবিগো ২০১৬রানার্স-আপ২১০১১৬১২  তথ্যসূত্র  বিষয়শ্রেণী:শ্রীলঙ্কার জাতীয় ক্রীড়া দল বিষয়শ্রেণী:ফিল্ড হকি
লাইসি (গ্রিক: Λύση, তুর্কি:Akdoğan বা Lisi) সাইপ্রাসের লারনাকা শহরের উত্তরে মেসোরিয়া সমভূমিতে অবস্থিত একটি গ্রাম। এটি উত্তর সাইপ্রাসের ডি ফ্যাক্টো নিয়ন্ত্রণের (সরাসরি নিয়ন্ত্রিত) অধীনে।  অবস্থান  লাইসি হল বেয়ারমুডু, পাসাকোয়, পাইল এবং ভাদিলি গ্রামের প্রশাসনিক কেন্দ্র। ১৯৬০ সালে, এই গ্রামে ৩,৭০০ গ্রিক সাইপ্রিয়ট বাস করত এবং ১৯৭৪ সালে সেই সংখ্যা ছিল আনুমানিক ৬,০০০। পরবর্তীকালে তারা সবাই তুর্কি আক্রমণ এবং দ্বীপটির পরবর্তী বিভাজনের কারণে এই গ্রাম থেকে পালিয়ে যায়। তুরস্কের মূল ভূখণ্ড থেকে তুর্কি বসতি স্থাপনকারীরা এবং দক্ষিণ সাইপ্রাসের অন্যান্য গ্রাম থেকে বাস্তুচ্যুত তুর্কি সাইপ্রিয়টদের আগমনের ফলে গ্রামের জনসংখ্যার পরিবর্তন হয়েছে।  ইতিহাস  গ্রামের মাঝখানে একটি ১৯ শতকের শেষের দিকের গ্রিক অর্থোডক্স গির্জা ছিল, যা ফামাগুস্তা এবং নিকোসিয়ার মধ্যযুগীয় ক্যাথেড্রালগুলি থেকে অনুলিপি করা গথিক সজ্জার একটি পুরু স্তর দ্বারা আবৃত ছিল। এই গির্জাটি ছিল লাইসির বাসিন্দাদের দ্বারা নির্মিত যারা বেশ কয়েক বছর ধরে স্বেচ্ছাশ্রমের বিনিময়ে এটি নির্মাণ করেছিলেন। গ্রামটি তুর্কি দখলের পর গির্জাটি লুট করা হয়েছিল, এর সমস্ত খ্রিস্টান আইকন এবং অন্যান্য খ্রিস্টান অভ্যন্তরীণ সজ্জা সরিয়ে ফেলা হয়েছিল এবং এটিকে একটি মসজিদে পরিণত হয়েছিল।  গ্রাম থেকে ২ কিমি দক্ষিণ-পশ্চিমে সেন্ট ইভফেমিয়ানোসের ১৪ শতকের একটি গির্জা আছে যা সমুদ্রের স্রোতের ঠিক উপরে ইউক্যালিপটাসের ছায়া দ্বারা আচ্ছিত একটি ফাঁকা স্থানে অবস্থিত।  এই ছোট গির্জাটিতে সাইপ্রাস দ্বীপের সবচেয়ে সুন্দর এবং ভালভাবে সংরক্ষিত বাইজেন্টাইন মোজাইকগুলির কিছু চিত্র রয়েছে। মোজাইকগুলি পরে সাইপ্রাস চার্চের পক্ষে মার্কিন যুক্তরাষ্ট্রের টেক্সাসের মেনিল ফাউন্ডেশন কিনে নিয়েছিল এবং সাইপ্রাস সরকার ঋণ হিসেবে মেনিল ফাউন্ডেশনের কাছ থেকে মোজাইকগুলি নিয়েছিল। ২০১২ সালের ফেব্রুয়ারিতে এই ঋণ চুক্তিটি শেষ হয়।  গ্রামের পশ্চিমে, আরসোস গ্রামের টারমাক রাস্তা ধরে ২ কিমি দূরে, গোলাকার পাথর দিয়ে ঘেরা একটি অনিন্দ্যসুন্দর টিলা রয়েছে। গ্রামটির দক্ষিণ দিকের মাটির অর্ধেক নিচে একটি গ্রিক প্রত্নতাত্ত্বিক নিম্ফিয়াম রয়েছে এবং একটি ছোট প্রাকৃতিক গুহা রয়েছে যেখানে প্রত্নতাত্ত্বিকরা অনেক প্রাচীন মূর্তি খুঁজে পেয়েছেন।  ধ্বংসপ্রাপ্ত গির্জা এবং উত্তর প্রান্তের ভবনগুলিকে ১৮ শতকের সেইন্ট স্পাইরিডনের প্রাচীন মঠের পুনর্নির্মাণের ধ্বংসাবশেষ হিসেবে গণ্য করা হয়। পরবর্তীকালে কনস্টান্টিনোপলে এবং অবশেষে কর্ফু দ্বীপে সরিয়ে নেওয়ার আগে কয়েক শতাব্দী ধরে সেইন্ট স্পাইরিডনের দেহাবশেষ এখানে সমাহিত ছিল।   তথ্যসূত্র   বিষয়শ্রেণী:ফামাগুস্তা জেলার পৌরসভা
thumb| দর্শন ভূট্টার () একজন পাঞ্জাবি কবি যিনি তার ছোট কবিতার জন্য পরিচিত। তার সাহিত্যকর্ম পাতিয়ালার পাঞ্জাবি বিশ্ববিদ্যালয়ের পাঠক্রমের অন্তর্ভুক্ত। তিনি পাঞ্জাব অঞ্চলের নাভা শহরে জন্মগ্রহণ করেন।  গ্রন্থতালিকা  মহা কামবানি  সালাবি হাওয়া (১৯৯৯)   সাবাদ শেহার তে রেট (১৯৯৯)   অউর দে বাদাল  খারাওয়াম (২০০১)   পুরস্কার  ২০১২ সালে মহা কামবানী কাব্যরে জন্য তিনি সাহিত্য অকাদেমি পুরস্কার অর্জন করেন।  তথ্যসূত্র  বহিঃসংযোগ  বিষয়শ্রেণী:ভারতীয় লেখক বিষয়শ্রেণী:পাঞ্জাবি ভাষার লেখক বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:পাঞ্জাবি ব্যক্তি বিষয়শ্রেণী:অসম্পূর্ণ
সাতকানিয়া থানা বাংলাদেশের চট্টগ্রাম জেলার অন্তর্গত সাতকানিয়া উপজেলার একটি থানা।   প্রতিষ্ঠাকাল  ১৯১৭ সালে সাতকানিয়া থানা প্রতিষ্ঠিত হয়।   প্রশাসনিক এলাকাসমূহ  সাতকানিয়া উপজেলার ১টি পৌরসভা ও ১৭টি ইউনিয়নের প্রশাসনিক কার্যক্রম সাতকানিয়া থানার আওতাধীন।  পৌরসভা:  সাতকানিয়া  ইউনিয়নসমূহ:  ১নং চরতী  ২নং খাগরিয়া  ৩নং নলুয়া  ৪নং কাঞ্চনা  ৫নং আমিলাইশ  ৬নং এওচিয়া  ৭নং মাদার্শা  ৮নং ঢেমশা  ৯নং পশ্চিম ঢেমশা  ১০নং কেঁওচিয়া  ১১নং কালিয়াইশ  ১২নং ধর্মপুর  ১৩নং বাজালিয়া  ১৪নং পুরানগড়  ১৫নং ছদাহা  ১৬নং সাতকানিয়া  ১৭নং সোনাকানিয়া   আরও দেখুন   সাতকানিয়া উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:সাতকানিয়া উপজেলা
বেণুগোপাল বাঙ্গুর  (জন্ম:- ৪ অক্টোবর ১৯৩১ ) ( 'মাড়োয়ারি বাবুমশাই' নামে পরিচিত) হলেন একজন ভারতীয় বিলিয়নিয়ার ব্যবসায়ী, শ্রী সিমেন্টের চেয়ারম্যান এবং কলকাতা শহরের সবচেয়ে ধনী তিন ব্যক্তির অন্যতম।    জন্ম ও প্রারম্ভিক জীবন  বেণুগোপাল বাঙ্গুরের জন্ম ১৯৩১ খ্রিস্টাব্দের ৪ অক্টোবর  ব্রিটিশ ভারতের অধুনা  পশ্চিমবঙ্গের কলকাতা শহরের এক মাড়োয়ারি হিন্দু পরিবারে। পিতা নারায়ণ দাস। বেণুগোপালে জন্ম কলকাতায় হলেও, পরিবারের আদি নিবাস রাজস্থানের  দিদওয়ানায় পিতামহ মুঙ্গি রাম বাঙ্গুর। উনিশ শতকের প্রথমদিকে মুঙ্গি রাম ও অনুজ রাম কুয়ার বাঙ্গুর কলকাতায় এসে পাট ইত্যাদির স্টক ব্রোকিং এর ব্যবসা শুরু করেন। বেণুগোপালের পড়াশোনা কলকাতায়, তিনি কলকাতা বিশ্ববিদ্যালয় থেকে অনার্স সহ বাণিজ্যে স্নাতক (বি. কম) হন।    কর্মজীবন  বেণুগোপাল বাঙ্গুরের পিতামহ মুঙ্গি রাম বাঙ্গুর ও তার ভ্রাতা রাম কুয়ার কলকাতায় উনিশ শতকের শেষের দিকে পাট, চা, কাগজ, তূলা ইত্যাদির স্টক ব্রোকিং-এর ব্যবসা শুরু করেন। ধীরে ধীরে বাঙ্গুর পরিবারের ব্যবসা বিশাল 'বাঙ্গুর সাম্রাজ্যে' পরিণত হয়। ১৯৯১ খ্রিস্টাব্দে মুঙ্গি রাম বাঙ্গুর পরিবারের বিশাল ব্যবসা বলভদ্র দাস বাঙ্গুর, নিবাস বাঙ্গুর, কুমার বাঙ্গুর এবং বেনু গোপাল বাঙ্গুর (মুঙ্গি রামের সকল নাতি) এবং লক্ষ্মী নিবাস বাঙ্গুর (রাম কুয়ার এর নাতি) এর পাঁচটি ভাগে বিভক্ত করে দেন।   উত্তরাধিকারসূত্রে পাওয়া সেই সম্পত্তির সিংহভাগ পেয়ে বেণুগোপাল ব্যবসায় বহু উন্নতি করেন।  ফোর্বস তথ্য অনুসারে , ২০২৩ খ্রিস্টাব্দের ফেব্রুয়ারিতে বাঙ্গুরের মোট সম্পদ ৬.৯ বিলিয়ন ডলার।  এর বেশির ভাগটাই এসেছে ভারতের তৃতীয় বৃহত্তম সিমেন্ট কারখানা শ্রীসিমেন্ট হতে। প্রসঙ্গত উল্লেখ্য এই যে, তাদের শ্রীসিমেন্ট-এর প্রথম কারখানা ১৯৭৯ খ্রিস্টাব্দে স্থাপিত হয়েছিল রাজস্থানের জয়পুরে। কোম্পানিটির এবং বর্তমানে কোম্পানিটির বার্ষিক ব্যবসার পরিমাণ ১২ হাজার কোটি টাকারও বেশি।    ব্যক্তিগত জীবন  বিপত্নীক বেণুগোপাল বাঙ্গুর দুই পুত্র সন্তান নিয়ে কলকাতায় বসবাস করেন।  জ্যেষ্ঠ পুত্র হরি মোহন বাঙ্গুর এবং পৌত্র প্রশান্ত বাঙ্গুর বর্তমানে শ্রী সিমেন্ট এর ব্যবসা দেখাশোনা করছেন।   তথ্যসূত্র   বিষয়শ্রেণী:ভারতীয় শতকোটিপতি বিষয়শ্রেণী:কলকাতার ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৩১-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
আলবার্ট-লুডভিগ-উনিভার্সিটিট ফ্রাইবুর্গ বা ফ্রাইবুর্গ বিশ্ববিদ্যালয় (জার্মান ভাষায়: Albert-Ludwigs-Universität Freiburg), চলিত ভাষায় Uni Freiburg) জার্মানির ফ্রাইবুর্গে অবস্থিত একটি পাবলিক বিশ্ববিদ্যালয়। ১৪৫৭ সালে এটি প্রতিষ্ঠিত হয়। এই বিশ্ববিদ্যালয়ে অধ্যাপনার সঙ্গে জড়িত এমন অনেক বিজ্ঞানী ও সমাজবিজ্ঞানীই নোবেল পুরস্কার অর্জন করেছেন। মানবিক ও সমাজবিজ্ঞান অনুষদ ফ্রাইবুর্গ বিশ্ববিদ্যালয়ের শিক্ষার্থীদের কাছে সবচেয়ে জনপ্রিয়। বিশ্ববিদ্যালয়ে স্নাতক পর্যায়ে  জীববিজ্ঞান, প্রাণিবিজ্ঞান, পদার্থবিজ্ঞান, রসায়ন, ইংরেজি এবং আমেরিকান স্টাডিজ বিষয়গুলি শিক্ষার্থীদের মধ্যে যথেষ্ট জনপ্রিয়।   ইতিহাস    ক্যাম্পাস    অ্যাকাডেমিক্স    গঠন    র‍্যাঙ্কিং  র‍্যাঙ্কিংওয়ার্ল্ড র‍্যাঙ্ক (জাতীয় র‍্যাঙ্ক)টি.এইচ.ই ২০১৬৮৪ (৭)এ.আর.ডাব্লিউ.ইউ ২০১৫১০১-১o৫ (৫-৮)কিউ.এস ২০১৫১৩৩ (৭)Reuters Most Innovative Universities৭৭ (৪)   উল্লেখযোগ্য শিক্ষার্থী ও শিক্ষক   ফ্রিড‌রিখ ফন হায়ক, অর্থনীতিতে নোবেল পুরস্কার ১৯৭৪  হারাল্ড ৎসুর হাউজেন, চিকিৎসাবিজ্ঞানে নোবেল পুরস্কার ২০০৮  ইয়োহানেস হান্স ডানিয়েল ইয়েনসেন, পদার্থবিজ্ঞানে নোবেল পুরস্কার ১৯৬৩  হান্স আডলফ ক্রেবস, চিকিৎসাবিজ্ঞান নোবেল পুরস্কার ১৯৫৩  অটো মেয়ারহফ, চিকিৎসাবিজ্ঞান নোবেল পুরস্কার ১৯২২  অটো ভেরবুর্গ, চিকিৎসাবিজ্ঞান নোবেল পুরস্কার ১৯৩১  আডলফ অটো রাইনহোল্ড উইনদস, রসায়নে নোবেল পুরস্কার ১৯২৮  রাইনহার্ড গেনৎসেল, পদার্থবিজ্ঞানে নোবেল পুরস্কার বিজয়ী ২০২০   তথ্যসূত্র    বহিঃসংযোগ    সরকারি ওয়েবসাইট    ফ্রাইবুর্গ বিশ্ববিদ্যালয়ের ওয়েব ঠিকানা   বিশ্ববিদ্যালয়ের এনভায়ারনমেন্ট গভর্নেন্স বিভাগের ওয়েবসাইট   বিশ্ববিদ্যালয়ের বন পরিবেশ ও জীববৈচিত্র্য বিভাগের ওয়েবসাইট   বিশ্ববিদ্যালয়ের বিভিন্ন মাস্টার্স বিভাগের ওয়েবসাইট   বিশ্ববিদ্যালয়ের মাস্টার অফ সাইন্স প্রোগ্রাম এন্ড কম্পিউটিং বিভাগের ওয়েবসাইট   বিশ্ববিদ্যালয়ের মাস্টার অফ আর্টস ইন সোশ্যাল সাইন্স বিভাগের ওয়েবসাইট   বিশ্ববিদ্যালয়ের এমবিএ বিভাগের ওয়েবসাইট      বিষয়শ্রেণী:১৪৫৭-এ প্রতিষ্ঠিত বিষয়শ্রেণী:জার্মানির বিশ্ববিদ্যালয় বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
স্পোর্ট লিসবোয়া বেনফিকা  (; শুধুমাত্র বেনফিকা নামে সুপরিচিত) হলো পর্তুগালের লিসবনে অবস্থিত একটি পেশাদার ফুটবল ক্লাব, যেটি পর্তুগাল ফুটবলের শীর্ষ স্তর প্রিমেইরা লিগায় প্রতিযোগিতা করে।  ১৯৮৪ সালের ২৮শে ফেব্রুয়ারি তারিখে স্পোর্ট লিসবোয়া নামে প্রতিষ্ঠিত বেনফিকা পর্তুগালের জনপ্রিয় "বিগ থ্রি" ক্লাবের মধ্যে অন্যতম। বিগ থ্রি তথা বেনফিকা, স্পোর্টিং সিপি এবং পোর্তোর প্রিমেইরা লিগা থেকে কখনো অবনমিত না হওয়া তিনটি। এই ক্লাবের শার্টের রঙ এবং ক্লাবের চিহ্ন অনুযায়ী এই ক্লাবকে ঈগল () এবং লাল () বলে ডাকা হয়। ২০০৩ সাল থেকে তারা পর্তুগালের রাজধানী লিসবনে অবস্থিত এস্তাদিও দা লুজে তাদের সকল হোম ম্যাচ আয়োজন করছে, এর পূর্বে তারা ১৯৫৪ সালে নির্মিত এস্তাদিও দা লুজ স্টেডিয়ামটি ব্যবহার করেছিল। বেনফিকা সবচেয়ে বেশি সমর্থিত পর্তুগিজ ক্লাব এবং ইউরোপীয় ক্লাবের মধ্যে একটি। এই ক্লাবের প্রায় ২,৩০,০০০ সদস্যের পাশাপাশি বিশ্বব্যাপী আনুমানিক ১৪০ লক্ষ ভক্ত বা সমর্থক রয়েছে। এই ক্লাবের সংগীত, "সের বেনফিকিস্তা", বেনফিকার সমর্থকদের নির্দেশ করে, যাদের বেনফিকিস্তাস বলে ডাকা হয়। "ই প্লুরিবুস উনুম" হচ্ছে এই ক্লাবের মূলমন্ত্র।  ফিফা শতাব্দীর শ্রেষ্ঠ ক্লাবের তালিকায় বেনফিকা দ্বাদশ স্থান অধিকার করেছে এবং আইএফএফএইচএস ২০শ শতাব্দীর শীর্ষ ২০০ ইউরোপীয় ক্লাবের তালিকায় ৯ম স্থান অধিকার করেছে। বর্তমানে বেনফিকা উয়েফার সর্বকালের ক্লাব র‌্যাঙ্কিংয়ে ৮ম স্থানে (১১ই মার্চ ২০২০ অনুযায়ী) এবং উয়েফা গুণাঙ্কে ২০তম স্থানে রয়েছে। বেনফিকা ইউরোপীয় কাপ/উয়েফা চ্যাম্পিয়নস লিগে দ্বিতীয় সর্বোচ্চ (৩৯) বার অংশগ্রহণ করেছে (২০১৯–২০ মৌসুম পর্যন্ত)। এই প্রতিযোগিতায়, তারা ১৯৬৫–৬৬ মৌসুমে, সর্বাধিক সামগ্রিক গোলের রেকর্ড অর্জন করেছে, যা বর্তমান পর্যন্ত বলবৎ রয়েছে।  খেলোয়াড় বর্তমান দল  অর্জন ঘরোয়া  প্রিমেইরা লিগা  চ্যাম্পিয়ন (৩৭) – রেকর্ড: ১৯৩৫–৩৬, ১৯৩৬–৩৭, ১৯৩৭–৩৮, ১৯৪১–৪২, ১৯৪২–৪৩, ১৯৪৪–৪৫, ১৯৪৯–৫০, ১৯৫৪–৫৫, ১৯৫৬–৫৭, ১৯৫৯–৬০, ১৯৬০–৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৬–৬৭, ১৯৬৭–৬৮, ১৯৬৮–৬৯, ১৯৭০–৭১, ১৯৭১–৭২, ১৯৭২–৭৩, ১৯৭৪–৭৫, ১৯৭৫–৭৬, ১৯৭৬–৭৭, ১৯৮০–৮১, ১৯৮২–৮৩, ১৯৮৩–৮৪, ১৯৮৬–৮৭, ১৯৮৮–৮৯, ১৯৯০–৯১, ১৯৯৩–৯৪, ২০০৪–০৫, ২০০৯–১০, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৮–১৯  তাকা দে পর্তুগাল  চ্যাম্পিয়ন (২৬) – রেকর্ড: ১৯৩৯–৪০, ১৯৪২–৪৩, ১৯৪৩–৪৪, ১৯৪৮–৪৯, ১৯৫০–৫১, ১৯৫১–৫২, ১৯৫২–৫৩, ১৯৫৪–৫৫, ১৯৫৬–৫৭, ১৯৫৮–৫৯, ১৯৬১–৬২, ১৯৬৩–৬৪, ১৯৬৮–৬৯, ১৯৬৯–৭০, ১৯৭১–৭২, ১৯৭৯–৮০, ১৯৮০–৮১, ১৯৮২–৮৩, ১৯৮৪–৮৫, ১৯৮৫–৮৬, ১৯৮৬–৮৭, ১৯৯২–৯৩, ১৯৯৫–৯৬, ২০০৩–০৪, ২০১৩–১৪, ২০১৬–১৭  তাকা দা লিগা  চ্যাম্পিয়ন (৭) – রেকর্ড: ২০০৮–০৯, ২০০৯–১০, ২০১০–১১, ২০১১–১২, ২০১৩–১৪, ২০১৪–১৫, ২০১৫–১৬  সুপারতাকা কান্দিদো দে অলিভেইরা  চ্যাম্পিয়ন (৮): ১৯৮০, ১৯৮৫, ১৯৮৯, ২০০৫, ২০১৪, ২০১৬, ২০১৭, ২০১৯  কাম্পেওনাতো দে পর্তুগাল  চ্যাম্পিয়ন (৩): ১৯২৯–৩০, ১৯৩০–৩১, ১৯৩৪–৩৫  ইউরোপীয়  ইউরোপীয় কাপ  চ্যাম্পিয়ন (২): ১৯৬০–৬১, ১৯৬১–৬২  অন্যান্য  লাতিন কাপ  চ্যাম্পিয়ন (১): ১৯৫০   তাকা রিবেইরো দোস রেইস  চ্যাম্পিয়ন (৩) – যৌথ রেকর্ড: ১৯৬৩–৬৪, ১৯৬৫–৬৬, ১৯৭০–৭১  তথ্যসূত্র  আরও পড়ুন          বহিঃসংযোগ         ligaportugal-এ স্পোর্ট লিসবোয়া বেনফিকা     বিষয়শ্রেণী:উয়েফা চ্যাম্পিয়নস লিগ বিজয়ী ক্লাব বিষয়শ্রেণী:অনির্বাসিত ফুটবল ক্লাব বিষয়শ্রেণী:স্পোর্ট লিসবোয়া বেনফিকা বিষয়শ্রেণী:পর্তুগালের ফুটবল ক্লাব বিষয়শ্রেণী:প্রিমেইরা লিগার ক্লাব বিষয়শ্রেণী:১৯০৪-এ প্রতিষ্ঠিত ফুটবল ক্লাব
ডান|থাম্ব| ২০২২ সালের জানুয়ারিতে ম্যাসাচুসেটসের কেমব্রিজে ১৮৬ হ্যাম্পশায়ার স্ট্রিট। এই ভবনটি ১৯৭৬ সালে চালু হওয়া নিউ ওয়ার্ডস বইয়ের দোকানের অবস্থান ছিল। নিউ ওয়ার্ডস বুকস্টোর ছিল ম্যাসাচুসেটসের কেমব্রিজে অবস্থিত একটি নারীবাদী বইয়ের দোকান। এটি ১৯৭৪ সালে খোলা হয়েছিল এবং ২০০২ সালে বন্ধ হয়ে গিয়েছিল।   প্রারম্ভিক বছর  মহিলাদের বইয়ের দোকান নিউ ওয়ার্ডস ১৯৭৪ সালের ৬ এপ্রিল ম্যাসাচুসেটসের সোমারভিলে খোলা হয়েছিল। নিউ ওয়ার্ডস ছিল দেশের প্রথম দিকের নারীবাদী বইয়ের দোকানগুলির মধ্যে একটি এবং যা শীঘ্রই একটি আন্তর্জাতিক নারীবাদী-বইয়ের দোকান/প্রকাশনায় নারী আন্দোলনে পথিকৃৎ-এ  পরিণত হয়।  চার প্রতিষ্ঠাতা রিটা আরদিত্তি, গিল্ডা ব্রুকম্যান, মেরি লোরি এবং জিন ম্যাক্রে পারস্পরিক বন্ধুদের দ্বারা পরিচিতির মাধ্যমে একত্রিত হয়েছিল। রিটা আরদিত্তি ছিলেন একজন জীববিজ্ঞানী, গিল্ডা ব্রুকম্যান হার্ভার্ড স্কয়ারের একটি বইয়ের দোকানে কাজ করতেন, মেরি লোরি ছিলেন একজন আলোকবিদ এবং জিন ম্যাক্রেই হার্ভার্ড ডিভিনিটি স্কুলে স্নাতক ডিগ্রি সবেমাত্র শেষ করেছিলেন। ১৫০০০ ডলারের সাধারণীকৃত তহবিল দিয়ে তারা বোস্টন এলাকায় প্রথম মহিলাদের জন্য একটি স্থান তৈরি করেছিল। বইয়ের দোকানটি প্রথমে সোমারভিলের ৪১৯ ওয়াশিংটন স্ট্রিটে দরজা খুলেছিল।  ১৯৭৬ সালের জানুয়ারিতে নিউ ওয়ার্ডস কেমব্রিজের ১৮৬ হ্যাম্পশায়ার সেন্ট (ইনম্যান স্কোয়ার) এ একটি বড় জায়গায় স্থানান্তরিত হয়েছিল, যা তখন নারীবাদী কার্যকলাপের একটি আলোচিত স্থান ছিল। নিউ ওয়ার্ডস ছাড়াও হ্যাম্পশায়ার স্ট্রিট ভবনে গডার্ড কেমব্রিজ গ্র্যাজুয়েট প্রোগ্রাম ইন উইমেন স্টাডিজ, ফোকাস—একটি নারীবাদী যৌথ পরামর্শদাতা প্রতিষ্ঠান ও বোস্টন ফেডারেল ফেমিনিস্ট ক্রেডিট ইউনিয়ন ছিল। হ্যাম্পশায়ার স্ট্রিটের পাশে আরও দুটি ব্লক ছিল উইমেনস কমিউনিটি হেলথ সেন্টার (নারীবাদী স্বাস্থ্য কেন্দ্র), এবং সেখান থেকে রাস্তার ওপারে মহিলা রেস্তোরাঁ ব্রেড অ্যান্ড রোজেস। রাস্তার অন্যদিকে কয়েকটি দোকান পরে মহিলাদের মালিকানাধীন কারুশিল্পের দোকান জিপসি ওয়াগন ছিল। কেমব্রিজ মহিলা কেন্দ্রটি হাঁটার দূরত্বের মধ্যেই ছিল। তথ্যসূত্র  বিষয়শ্রেণী:মার্কিন যুক্তরাষ্ট্রে নারীবাদ
১৯৭০ সালের অত্যন্ত তীব্র ভোলা ঘূর্ণিঝড় ছিল একটি শক্তিশালী ক্রান্তীয় ঘূর্ণিঝড় যা ১৯৭০ সালের ১২ই নভেম্বর তৎকালীন পূর্ব পাকিস্তানের (বর্তমান বাংলাদেশ-এর) দক্ষিণাঞ্চলে আঘাত হানে। এ পর্যন্ত রেকর্ডকৃত ঘূর্ণিঝড়সমূহের মধ্যে এটি সবচেয়ে ভয়াবহ ঘূর্ণিঝড় এবং এটি সর্বকালের সবচেয়ে ভয়ঙ্কর প্রাকৃতিক দুর্যোগের একটি।Disaster; East Pakistan: Cyclone May Be The Worst Catastrophe of Century এই ঘূর্ণিঝড়ের কারণে ৫,০০,০০০ মানুষ মৃত্যুবরণ করেন। যার অধিকাংশই গাঙ্গেয় বদ্বীপের সমুদ্র সমতলের ভূমিতে জলোচ্ছ্বাসে ডুবে মারা যান। এটি ১৯৭০ সালের উত্তর ভারতীয় ঘূর্ণিঝড় মৌসমের ষষ্ঠ ঘূর্ণিঝড় এবং মৌসুমের সবচেয়ে শক্তিশালী ঘূর্ণিঝড় ছিল। এটি সিম্পসন স্কেলে তৃতীয় মাত্রার ঘূর্ণিঝড় ছিল।   আবহাওয়া ইতিহাস   ঘূর্ণিঝড়টি বঙ্গোপসাগরে ৮ই নভেম্বর সৃষ্ট হয় এবং ক্রমশ শক্তিশালী হতে হতে এটি উত্তর দিকে অগ্রসর হতে থাকে। ১১ই নভেম্বর এটির গতিবেগ সর্বোচ্চ ঘণ্টায় ১৮৫ কিমি (১১৫ মাইল) এ পৌঁছায় এবং সে রাতেই তা উপকূলে আঘাত করে। জলোচ্ছ্বাসের কারণে পূর্ব পাকিস্তানের দক্ষিণ উপকূলীয় অঞ্চল ও দ্বীপসমূহ প্লাবিত হয়। এতে ওইসব এলাকার বাড়ি-ঘর, গ্রাম ও শস্য স্রোতে তলিয়ে যায়। সবচেয়ে ক্ষতিগ্রস্ত এলাকা ছিল তজুমদ্দিন উপজেলা, সেখানে ১৬৭০০০ জন অধিবাসীর মধ্যে ৭৭০০০ জনই (৪৬%) প্রাণ হারায়।   পরিণাম   সরকারের ব্যর্থতা  পাকিস্তানের সামরিক সরকার এমন ভয়াবহ প্রাকৃতিক বিপর্যয়ের পরও জরুরি ত্রাণকার্য পরিচালনায় গড়িমসি করে। ঘূর্ণিঝড়ের পরও যারা বেঁচে ছিল তারা মারা যায় খাবার–পানির অভাবে। ঘূর্ণিঝড়ের এক সপ্তাহ পরে রাষ্ট্রপতি ইয়াহিয়া খান স্বীকার করে সরকার দুর্যোগের ভয়াবহতা বুঝতে না পারার কারণেই ত্রাণকার্য সঠিকভাবে পরিচালনা করা সম্ভব হয়নি।   রাজনৈতিক প্রভাব  ঘূর্ণিঝড়ে বিপর্যস্ত মানুষগুলোর প্রতি পাকিস্তান সরকারের এমন নিষ্ঠুরতা দেখে পূর্ব পাকিস্তানের সাধারণ মানুষ ক্ষুব্ধ হয়ে ওঠে। ২৪শে নভেম্বর এক সভায় মাওলানা ভাসানী পাকিস্তানের প্রেসিডেন্টের বিরুদ্ধে অদক্ষতার অভিযোগ তোলেন এবং অবিলম্বে তার পদত্যাগ দাবি করেন। তৎকালীন বিরোধীদল আওয়ামী লীগ নির্বাচনে বিপুল ভোটে প্রাদেশিকভাবে জয়লাভ করে এবং ঘটনাপ্রবাহে ইতিহাসে প্রথমবারের মতো একটি প্রাকৃতিক ঘটনা একটি দেশে স্বাধীনতা যুদ্ধের অন্যতম কারণ হয়ে দাঁড়ায়।   আরও দেখুন   ১৮৭৬ বাকেরগঞ্জ ঘূর্ণিঝড়  ১৯৯১ বাংলাদেশ ঘূর্ণিঝড়  ঘূর্ণিঝড় মহাসেন  হারিকেন স্যান্ডি  ঘূর্ণিঝড় আইলা  ঘূর্ণিঝড় নার্গিস  ঘূর্ণিঝড় নাডা   তথ্যসূত্র    বহিঃসংযোগ   ’৭০-এর ভয়াল ঘূর্ণিঝড় ও ঐতিহাসিক নির্বাচনের স্মৃতিকথা - বাংলাদেশ প্রতিদিন  বিষয়শ্রেণী:বাংলাদেশে ক্রান্তীয় ঘূর্ণিঝড় বিষয়শ্রেণী:বাংলাদেশে প্রাকৃতিক দুর্যোগ ভোলা ঘূর্ণিঝড়, ১৯৭০ বিষয়শ্রেণী:অত্যন্ত প্রবল ঘূর্ণিঝড় বিষয়শ্রেণী:ভারতে ক্রান্তীয় ঘূর্ণিঝড় বিষয়শ্রেণী:১৯৭০-এ পূর্ব পাকিস্তান বিষয়শ্রেণী:বাংলাদেশের পরিবেশ বিষয়শ্রেণী:পূর্ব পাকিস্তান বিষয়শ্রেণী:১৯৭০-এ ভারত বিষয়শ্রেণী:পূর্ব পাকিস্তানের ইতিহাস বিষয়শ্রেণী:পশ্চিমবঙ্গের পরিবেশ
টাকি ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ও প্রাচীন পৌরসভা এলাকা।   ইতিহাস  ১৮৬৯ সালে টাকি পুরসভার প্রতিষ্ঠা হয়। ওই সময়ে টাকির বেশির ভাগ জায়গা ছিল জঙ্গলে ভরা। রাজা প্রতাপাদিত্যের বংশধর কৃষ্ণদাস রায়চৌধুরী টাকিতে বসতি স্থাপন করেন। বর্তমান ইছামতি নদীর সে সময়ে নাম ছিল যমুনা-ইছামতী। কৃষ্ণদাসের চেষ্টায় টাকি সম্ভ্রান্ত এবং ব্রাহ্মণ পরিবারের বাসভূমিতে পরিণত হয়। নন্দদুলালের বিগ্রহ স্থাপনের জন্য টাকিতে জালালপুর গ্রামের বেশ নামডাক ছিল। রাজা মানসিংহ প্রতাপাদিত্যের সাম্রাজ্যে আক্রমণ শানানোর জন্য টাকিতে আশ্রয় নিয়েছিলেন। দু’পক্ষের লড়াই হয় বসিরহাটের সংগ্রামপুরে। প্রতাপাদিত্যের সৈন্যদলকে তাড়া করে মানসিংহের বাহিনী। টাকি শ্মশানের পাশ দিয়ে ইছামতী পার হয়ে রক্ষা পায় প্রতাপাদিত্যের দলবল। সেই ইতিহাসকে মনে রেখেই শ্মশান-সংলগ্ন রাস্তার নাম পরে রাখা হয় মানসিংহ রোড। রাজা কৃষ্ণচন্দ্রের আমলে টাকি কুলেশ্বরী কালীবাড়ি প্রতিষ্ঠা হয়।  টাকির কাছেই ইছামতী নদীর তীরে সোলাদানার বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র স্থাপন করে। যেটি বর্তমানে বসিরহাট হিসেবে খ্যাত।  রাজা রামমোহন রায়ের পরামর্শে এবং খ্রিস্টান মিশনারি আলেকজান্ডার ডাফের পরিচালনায় জমিদার কালীনাথ ১৮৩২ সালের ১৪ জুন টাকিতে একটি ইংরেজি মাধ্যম স্কুল স্থাপন করেন। তার চেষ্টায় টাকিতে শিক্ষা-সংস্কৃতির উন্নয়ন ঘটে। ১৮৫১ সালে টাকি সরকারী স্কুল ও ১৮৬২ সালে বালিকা বিদ্যালয় স্থাপন হয়।   টাকি অঞ্চলে মধুসূদন চক্রবর্তী বসবাস করতেন,যিনি ১৯৫১ সালে সানফ্রান্সিসকো থেকে চিত্র প্রতিযোগিতায় বিশেষ সম্মানে সম্মানিত হন। তিনি ইতিহাস খ্যাত বারোভুঁয়া শ্রী বিনোদ রায়ের নবম উত্তর পুরুষ ছিলেন।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৫ মিটার (১৬ ফুট)।  Gallery   জনসংখ্যার উপাত্ত  ভারতের ২০০১ সালের আদম শুমারি অনুসারে টাকি শহরের জনসংখ্যা হল ৩৭,৩০২ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে টাকি শহরের সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:পশ্চিমবঙ্গের শহর
ক্যায়াংঘাট বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।   আয়তন  ক্যায়াংঘাট ইউনিয়নের আয়তন ১২,৮০০ একর (৫৭.৮০ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৮,৯৫২জন। এর মধ্যে ৭,৪৫২জন বৌদ্ধ, ১,৩৪৮জন মুসলিম, ১৪৫জন খ্রিস্টান ৭জন হিন্দু।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  মহালছড়ি উপজেলার উত্তর-পূর্বাংশে ক্যায়াংঘাট ইউনিয়নের অবস্থান। এ ইউনিয়নের দক্ষিণে মুবাছড়ি ইউনিয়ন ও মহালছড়ি ইউনিয়ন, পশ্চিমে মাইসছড়ি ইউনিয়ন, উত্তরে খাগড়াছড়ি সদর উপজেলার কমলছড়ি ইউনিয়ন এবং পূর্বে রাঙ্গামাটি জেলার লংগদু উপজেলার আটারকছড়া ইউনিয়ন ও মাইনীমুখ ইউনিয়ন অবস্থিত।   প্রশাসনিক কাঠামো  ক্যায়াংঘাট ইউনিয়ন মহালছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি    আরও দেখুন   মহালছড়ি উপজেলা  মহালছড়ি থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:মহালছড়ি উপজেলার ইউনিয়ন
২০০৮ ওএফসি নেশন্স কাপ ছিল ওএফসি নেশন্স কাপের ৮ম সংস্করণ আসর এবং একটি নতুন বিন্যাসের অধীনে প্রথম আসর। এটি ২০০৭ এবং ২০০৮ সালে ফিফা ম্যাচের তারিখে হোম-এন্ড-অ্যাওয়ে রাউন্ড-রবিন টুর্নামেন্টের সিরিজ হিসাবে অনুষ্ঠিত হয়েছিল। ২০১০ ফিফা বিশ্বকাপের যোগ্যতার টুর্নামেন্ট হিসাবে দ্বিগুণ হয়ে, টুর্নামেন্টটি আগের সংস্করণগুলির থেকে যথেষ্ট আলাদা ছিল: ২০০৪ সালের চ্যাম্পিয়ন অস্ট্রেলিয়া এশিয়ান ফুটবল কনফেডারেশনের জন্য ওশেনিয়া ফুটবল কনফেডারেশন ছেড়ে যাওয়ার পরে এবং ১৯৯৬ ওএফসি কাপের পর প্রথমবারের মতো প্রতিযোগিতায় অংশ নেয়নি। কোনো নির্দিষ্ট স্থান ব্যবহার করা হয়নি। ২০০৪ ওএফসি নেশন্স কাপের বিপরীতে, যেখানে ওশেনিয়া ফুটবল কনফেডারেশনের ৬টি দল ছিল, ২০০৮ সালের টুর্নামেন্টে ছিল মাত্র ৪টি দল অংশগ্রহণ করেছিল।  কাপটি নিউজিল্যান্ড জিতেছিল, যার ফলস্বরূপ দক্ষিণ আফ্রিকায় ২০০৯ ফিফা কনফেডারেশন কাপ এবং এশিয়ান ৫ম-স্থানীয় দল বাহরাইনের সাথে বিশ্বকাপ বাছাইপর্বের প্লে-অফের জন্য যোগ্যতা অর্জন করেছিল, যেখানে নিউজিল্যান্ড সফল হয়েছিল।  অংশগ্রহণকারী দলসমূহ  ২০০৮ ওএফসি নেশন্স কাপের জন্য যোগ্যতা অর্জনকারী ৪টি দল ছিল:   (স্বয়ংক্রিয়ভাবে উত্তীর্ণ)  (২০০৭ দক্ষিণ প্রশান্ত মহাসাগরীয় গেমসে স্বর্ণপদক জয়ী)   (২০০৭ দক্ষিণ প্রশান্ত মহাসাগরীয় গেমসে রৌপ্যপদক জয়ী )  (২০০৭ দক্ষিণ প্রশান্ত মহাসাগরীয় গেমসে ব্রোঞ্জপদক জয়ী)   দলীয় সদস্য  ২০০৮ ওএফসি নেশন্স কাপ দলীয় সদস্য দেখুন।   চূড়ান্ত পর্যায়   পয়েন্ট টেবিল    ফলাফল   টীকা  বিজয়ী  গোলদাতা    ৮টি গোল  শেন স্মেল্টজ  ৪টি গোল  মিশেল হামে  ৩টি গোল  ডেভিড মুলিগান  ২টি গোল  ম্যাকিয়ু দুনাদামু   রয় কৃষ্ণ   ওসিয়া ভাকাতালেসাউ   পিয়ের ওয়াজোকা   ফ্রাঁসোয়া সাকামা  ১টি গোল  সালেশ কুমার   ভ্যালেরিও নাওয়াতু   প্যাট্রিক ডিয়াইকে  রামন জামালি   রামন গজামাচি   মায়েল কাউদ্রে   মারিয়াস মাপু   জেরেমি ক্রিস্টি   বেন সিগমুন্ড   ইভান ভিসলিচ   ডেরেক মালাস   এতিয়েন মারমার   জিন নাকো নেপ্রাপোল  তথ্যসূত্র  বহিঃসংযোগ  আরএসএসএসএফ  ২১ ফেব্রুয়ারি ২০১০ সংযোগ করা হয়েছিল।  ২০০৮ ওএফসি নেশন্স কাপ নেশন্স ২০০৮ ২য় পর্ব বিষয়শ্রেণী:২০১০ ফিফা বিশ্বকাপে নিউজিল্যান্ড বিষয়শ্রেণী:২০০৭–০৮-এ নিউজিল্যান্ডীয় ফুটবল